**Sway** er et spritnyt band, der spillede sine første koncerter i foråret 2021. De to musikere guitaristen **Bo Vigelsø** og bassisten **Jens Holgersen**har begge, hver for sig haft fornøjelsen af, i forskellige perioder, at spille med den skønne sangerinde **Gertie Skov Holm**. De er alle tre bosiddende i Svendborg. Under den lange nedlukning i 2020 blev de i maj enige om at lave en boble hvor de kunne mødes. De havde alle tre lyst til at spille melodiøs og lækker jazz. **Feelgood jazz** kan man kalde det.Repertoiret er hentet fra fra en lang række vidunderlige sangerinder: Lisa Ekdahl, Melody Gardot, Norah Jones, Astrud Gilberto, Madeleine Peyroux, Grethe Ingmann m.f. Det er trioens intention, at tilhørerne skal slappe helt af og bare nyde de fantastiske melodier.